Diari Oficial de la Generalitat Valenciana


Sumari del DOGV 6025, del 01-06-2009 (2009/6165)

ORDRE de 26 de maig de 2009, de la Conselleria d'Economia, Hisenda i Ocupació, per la qual es dicten normes per a facilitar el dret al vot en les eleccions de diputats al Parlament Europeu, que tindran lloc el dia 7 de juny de 2009, als treballadors per compte d'altri que en esta data no gaudisquen de descans setmanal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/05/26/(1)/dof/vci/html**

### Dades del document

Número de DOGV
:   6025

Data del DOGV
:   01-06-2009

Secció del DOGV
:   I. DISPOSICIONS GENERALS

Número del document
:   2009/6165


Data del document
:   26-05-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * jornada de treball
    * legislació
    * eleccions europees
    * dret de vot

ORDRE de 26 de maig de 2009, de la Conselleria d'Economia, Hisenda i Ocupació, per la qual es dicten normes per a facilitar el dret al vot en les eleccions de diputats al Parlament Europeu, que tindran lloc el dia 7 de juny de 2009, als treballadors per compte d'altri que en esta data no gaudisquen de descans setmanal. [2009/6165]  
S'han convocat eleccions de diputats al Parlament Europeu, mitjançant Reial Decret 482/2009, de 3 d'abril, (BOE número 91, de 14 d'abril de 2009), i cal complir el que disposa el Reial Decret 605/1999, de 16 d'abril, modificat pel RD 1382/02, de 20.12.2002, de regulació complementària de processos electorals, que establix que les comunitats autònomes, amb acord previ amb els delegats del Govern, adoptaran les mesures necessàries en relació amb l'horari laboral del dia de les eleccions perquè els electors que treballen en eixe dia, puguen disposar de fins a quatre hores lliures retribuïdes per a l'exercici del dret al vot.  
En conseqüència, rebudes les competències en matèria laboral en virtut de l'article 55.1 de la Llei Orgànica 5/82 d'1 de juliol, de l'Estatut d'Autonomia de la Comunitat Valenciana, modificat por la Llei Orgànica 1/2006, de 10 d'abril d'Estatut d'Autonomía, i el Reial Decret 4.105/1982 de 29 de desembre, sobre traspàs de funcions i servicis de l'Estat a la Comunitat Valenciana, d'acord amb el Decret 129/2007, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, amb acord previ amb la Delegació del Govern a la Comunitat Valenciana i a proposta del Servici de Relacions Laborals de la Direcció General de Treball, Cooperativisme i Economia Social de la Conselleria d'Economia, Hisenda i Ocupació de la Generalitat, s'adopten les disposicions següents respecte a l'horari laboral del dia diumenge 7 de juny de 2009, i els permisos retribuïts corresponents als treballadors que treballen en este dia. Per tant  
ORDENE  
Article 1  
El diumenge 7 de juny de 2009 les empreses on presten els seus servicis treballadors que tinguen la condició d'electors, i que no gaudisquen en eixe dia del descans setmanal previst en l'article 37 del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, els concediran permís a fi que puguen participar en les eleccions convocades. Este permís serà retribuït per l'empresa de conformitat amb el que establix l'article 37.3.d) de la norma legal anteriorment citada.   
Article 2  
La concessió del permís a què fa referència l'apartat anterior s'haurà d'ajustar a les normes següents:  
a) Treballadors l'horari de treball dels quals no coincidisca amb el d'obertura de les meses electorals, o ho faça per un període inferior a dues hores.  
- En estos supòsits no tindran dret a permís retribuït.  
b) Treballadors l'horari de treball dels quals coincidisca en dues o més hores i menys de quatre amb l'horari d'obertura de les meses electorals.  
- Gaudiran de permís retribuït de dues hores.  
c) Treballadors l'horari de treball dels quals coincidisca en quatre o més hores i menys de sis amb l'horari d'obertura de les meses electorals.  
- Gaudiran de permís retribuït de tres hores.  
d) Treballadors l'horari de treball dels quals coincidisca en sis o més hores amb l'horari d'obertura de les meses electorals.  
- Gaudiran de permís retribuït de quatre hores.  
En tots els casos anteriors, quan, per tractar-se de treballadors contractats a temps parcial, estos realitzen una jornada inferior a l'habitual en l'activitat, la duració del permís abans ressenyat es reduirà en proporció a la relació entre la jornada de treball que realitzen i la jornada habitual dels treballadors contractats a temps complet en la mateixa empresa.  
Correspondrà a l'empresa la distribució, basant-se en l'organització del treball, del període en què els treballadors disposen del permís per a acudir a votar.  
Article 3  
Els treballadors per compte d'altri que el diumenge 7 de juny no gaudisquen del descans setmanal, i hagen sigut nomenats presidents o vocals de les meses electorals, així com els que acrediten la seua condició d'interventors, tenen dret a un permís retribuït durant el dia de la votació i de cinc hores en la jornada immediatament posterior. Esta reducció de jornada de cinc hores correspondrà també als presidents, vocals i interventors encara que gaudiren del descans setmanal en la jornada del dia 7 de juny.   
Així mateix, els que acrediten la seua condició d'apoderats, tenen dret a un permís retribuït durant el dia de la votació, si no gaudixen en eixa data del descans setmanal.   
Si algun dels treballadors compresos en qualsevol dels dos supòsits anteriors ha de treballar en el torn de nit en la data immediatament anterior a la jornada electoral, l'empresa, a petició de l'interessat, haurà de canviar-li el torn, a efectes de poder descansar la nit anterior al dia de la votació.   
Article 4  
Les reduccions de jornada com a conseqüència dels permisos previstos en els apartats anteriors no suposaran minva de la retribució que per tots els conceptes obtenen els treballadors, i servirà com a justificació adequada, tot això d'acord amb el que disposa l'article 37.3 d) de l'Estatut dels Treballadors, la presentació de certificació de vot o, si és el cas, l'acreditació de la mesa electoral corresponent.  
DISPOSICIÓ ADDICIONAL ÚNICA  
Les regles sobre concessió de permisos retribuïts contingudes en la present ordre, seran així mateix aplicables als funcionaris al servici de les administracions públiques, d'acord amb la normativa específica que siga d'aplicació.   
València, 26 de maig de 2009  
El vicepresident segon del Consell i conseller d'Economia, Hisenda i Ocupació,  
GERARDO CAMPS DEVESA


Còpia Permalink ELI